**«Հայաստանի Հանրապետության 2023 թվականի պետական բյուջեում վերաբաշխում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու և աշխատանքի և սոցիալական հարցերի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման վերաբերյալ**

**1. Իրավական ակտի անհրաժեշտությունը (նպատակը)**

Համաձայն ՀՀ կառավարության 2014 թվականի դեկտեմբերի 18-ի «**Հայաստանի Հանրապետության սահմանամերձ համայնքների բնակավայրերին սոցիալական աջակցության տրամադրման նպատակով փոխհատուցման կարգը, ժամկետները, չափորոշիչները և աջակցություն ստացող սահմանամերձ համայնքների բնակավայրերի ցանկը հաստատելու և Հայաստանի Հանրապետության կառավարության 2013 թվականի մարտի 21-ի N 271-Ն որոշման մեջ փոփոխություն կատարելու մասին**» N 1444-Ն որոշման (այսուհետ՝ Որոշում) 26-րդ կետի՝ նույն Որոշման N 1 հավելվածում ընդգրկված բնակավայրերում և դրանց հարակից տարածքներում ականների պայթյունից կամ Ադրբեջանի Հանրապետության տարածքից (կողմից) իրականացված ռազմական կամ ահաբեկչական գործողությունների հետևանքով վիրավորված քաղաքացիներին (քաղաքացիական անձանց) և զոհված քաղաքացիների (քաղաքացիական անձանց) օրինական ներկայացուցիչներին (այսուհետ՝ շահառու) աջակցությունը տրամադրում է Հայաստանի Հանրապետության աշխատանքի և սոցիալական հարցերի նախարարությունը՝ շահառուի կողմից էլեկտրոնային եղանակով ներկայացվող դիմումի հիման վրա։

Նշված Որոշման շրջանակներում առկա է դիմում, որը ենթակա է բավարարման:

**1.1. Կարգավորման հարաբերությունների ներկա վիճակը և առկա խնդիրները**

Համաձայն Սահմանամերձ համայնքների սոցիալական աջակցության մասին օրենքի (այսուհետ՝ Օրենք) 6-րդ հոդվածի առաջին պարբերության (սահմանամերձ համայնքներում և դրանց հարակից տարածքներում ականների պայթյունից կամ Ադրբեջանի Հանրապետության տարածքից իրականացված ռազմական կամ ահաբեկչական գործողությունների հետևանքով զոհված քաղաքացիների ընտանիքներին Հայաստանի Հանրապետության պետական բյուջեից տրվում է միանվագ օգնություն՝ Հայաստանի Հանրապետության կառավարության սահմանած կարգով և չափով՝ հուղարկավորության և գերեզմանների բարեկարգման, տապանաքարերի պատրաստման ու տեղադրման ծախսերի համար)՝ զոհված քաղաքացիների ընտանիքներին տրամադրվում է միանվագ 5.000.000 դրամ գումարային հատուցում:

ՀՀ աշխատանքի և սոցիալական հարցերի նախարարություն է դիմել ՀՀ Գեղարքունիքի մարզի Գեղամասար համայնքի Սոթք բնակավայրում **2022 թվականի սեպտեմբերի 13-ից Հայաստանի Հանրապետության տարածքի նկատմամբ Ադրբեջանի կողմից սանձազերծված լայնածավալ ագրեսիայի** հետևանքով զոհված քաղաքացիական անձի ընտանիքի անդամը, սակայն, Օրենքով սահմանված գումարային հատուցումը վճարելու համար ՀՀ պետական բյուջեով միջոցներ նախատեսված չեն։

**1.2. Առկա խնդրի առաջարկվող լուծումը**

Առկա խնդիրներին լուծում տալու նպատակով առաջարկվում է ընդունել ներկայացվող նախագիծը, որով զոհված քաղաքացիական անձի ընտանիքին կդրամադրվի սոցիալական աջակցություն՝ 5 000 000 դրամի չափով:

**2. Կարգավորման առարկան**

Ներկայացվող նախագծով կարգավորվում են սահմանամերձ համայնքներում և դրանց հարակից տարածքներում ականների պայթյունից կամ Ադրբեջանի Հանրապետության տարածքից իրականացված ռազմական կամ ահաբեկչական գործողությունների հետևանքով զոհված քաղաքացիների ընտանիքներին սոցիալական աջակցության տրամադրման հետ կապված հարաբերությունները։

**3. Իրավական ակտի կիրառման դեպքում ակնկալվող արդյունքը**

Զոհված քաղաքացիական անձի ընտանիքին միանվագ դրամական օգնության հատկացում՝ հուղարկավորության և գերեզմանների բարեկարգման, տապանաքարերի պատրաստման ու տեղադրման ծախսերի համար։

 **4. Լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում սպասվելիք փոփոխությունների մասին**

Զոհված քաղաքացիական անձի ընտանիքի սոցիալական աջակցության տրամադրման նամար ՀՀ պետական բյուջեի պահուստային ֆոնդից, նախատեսվում է հատկացնել 5.000.000 ՀՀ դրամ՝ թվով 1 շահառուի սոցիալական աջակցություն տրամադրելու համար:

5. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը չի բխում ռազմավարական փաստաթղթերից: